Timo Rajala (yritysjohtaja)

**Timo Rajala** (s. 1947 Hämeenkyrö) on suomalainen liikemies, joka työskenteli Pohjolan Voiman toimitusjohtajana lähes kahdenkymmenen vuoden ajan.

Rajala suoritti kansakoulun Kyröskoskella ja oppikoulun Tyrvään yhteiskoulussa Vammalassa. Rajala kirjoitti ylioppilaaksi vuonna 1967. Hän valmistui diplomi-insinööriksi Tampereen Teknillisestä Korkeakoulusta vuonna 1972.

Rajala työskenteli Teknillisen Korkeakoulun vanhempana assistenttina vuosina 1970–1972 ja myöhemmin erikoisopettajana suurjännitetekniikassa, materiaaliopissa ja luotettavuustekniikassa vuosina 1976–1982. Hän työskenteli sähkösuunnittelijana Ekono Oy:ssä vuosina 1973–1975, Teollisuuden Voiman sähkötoimiston päälikkönä Raumalla vuosina 1975–1982, Pohjolan Voiman osastonjohtajana ja johtoryhmän jäsenenä vuosina 1982**–**1992 ja osan aikaa Teollisuuden Sähköverkko Oy:n toimitujohtajana vuosina 1990–1992. Pohjolan Voiman toimitusjohtajana Rajala työskenteli vuodet 1992–2011.

Rajala on toiminut hallituksen puheenjohtajana muun muassa Teollisuuden Voimassa, Fingridissä, Eleniassa, Eleringissä, Flexensissä, FinNuclearissa, Epsessa, WestWindissä ja jääkiekon SM-liigassa. Hallituksen jäsenenä hän on toiminut esimerkiksi Savon Voimassa ja Ilmatar Oy:ssä.

Rajala on toiminut suomalaisten ja kansainvälisten järjestöjen hallituksissa, muun muassa Elinkeinoelämän keskusliitossa, Energialiittossa, WEC:ssä ja Eurelectricissä. 

Hän jatkaa edelleen työskentelyä startup-yritysten hallituksissa.

## Elämä ja ura

Rajala asui nuoruutensa Kyröskoskella ja siellä Puronsuulla Pappilanjoen varrella. 

Rajalan isä (s.1912) osallistui sekä talvi- että jatkosotaan ja kotiutettiin kersanttina. Hän kouluttautui Evolla metsäteknikoksi ja vastasi Kyro Oy:n puunhankinnasta ja taimitarhasta. Timo Rajalan äiti (os. Esko) oli kotoisin Ikaalisten Kolkon kylästä. Hän kävi kauppaoppilaitoksen Raumalla ja valmistui vuonna 1940. Sodan aikana hän toimi lottana eri kunnissa kirjaamassa palveluun astuvia ja hoiti kirjanpitoa. 

Timo Rajala oli keskimmäinen kolmesta lapsesta, jotka kaikki menivät oppikouluun. Hän kävi kansakoulun Kyröskoskella ja oppikoulun Tyrvään Yhteiskoulussa Vammalassa. Hän asui silloin jo Karkussa. Nuorena hän teki kesät maatalon töitä Hämeenkyrön Virkajärvellä tätinsä maatilalla. Myöhemmin hän teki metsänistutuksia ja raivaustöitä. 

Rajala harrasti monipuolisesti urheilua, muun muassa yleisurheilua, pesäpalloa, jääkiekkoa ja lentopalloa. Jääkiekkoa hän pelasi senioreissa ja oli mukana vuonna 2000 Charhan senioreiden MM-kisoissa Vancouverissa 45-vuotiaiden sarjassa. Hän lopetti jääkiekon pelaamisen täytettyään 60 vuotta. Rajala toimi Suomen jääkiekon SM Liigan Oy:n puheenjohtajana vuosina 2003–2011. Lentopalloa Rajala on pelannut senioritasolla vuodesta 1992 alkaen. Hän järjesti Presidentti Cup -turnaukset Helsingissä vuodesta 1995 alkaen. Turnaukset loppuivat presidentti Mauno Koiviston siirtyessä enemmän harrastukselliseen pelaamiseen. Rajalan vanhempi poika pelasi salibandyä Espoon Oilerseissa ja nuorempi jääkiekkoa HIFK:ssa ensin junioreissa ja sitten liigassa 1996–2002.

Rajalan vaimo on englanninkielen opettaja ja hän opetti sekä Oulussa että Espoossa. Kaikki heidän lapsensa ovat dipl.insinöörejä, joista yksi on tyttö.

Rajala toimi vanhempana assistenttinä Tampereen Teknillisessä Korkeakoulussa ja teki yhteistyötä Osmo Hassin kanssa. Myöhemmin hän toimi erityisopettaja Tampereen Teknillisessä Korkeakoulussa aina vuoteen 1982 asti oman toimensa ohella.Työelämänsä hän aloitti Ekono Oy:ssä 1973 alkaen ja siirtyi sitten TVO:aan 1975 Olkiluoto 1 ja 2 -projektiin sekä myöhemmin käyttöön sähkötoimiston vetäjänä. Hänen päätehtävänsä oli tässä vaiheessa kantaverkkoliitynnät, generaattoritoimitukset ja sähköasennusten valvonta.  hän siirtyi 1982 Pohjolan Voimaan osastonjohtajaksi ja hänen vastuullaan olivat vesivoima, sähkönmyynti ja verkkoasiat. TVO oli koko ajan erilaisten toimikuntien muodossa lähellä. Myöhemmin PVO perusti oman kantaverkkoyhtiön Teollisuuden Sähkönsiirto Oy ja teollisuuden erikseen omistamat suurjänniteverkot siirrettiin yhteiseen yhtiöön ja käynnistettiin verkkoinvestoinnit verkkojen liittämiseksi yhteen ja sähkön tuomiseksi ulkomailta. Timo siirtyi PVO:n toimitusjohtajaksi 1992 ja yhtiön pääkonttori siirrettiin Oulusta Helsinkiin. Rajalan päätehtävä oli muodostaa konserni, johon siirrettiin sitten teollisuuden erikseen omistetut voima-assetit. Toimintatapa oli Mankala-konserni, ja se oli laatuaan ainutkertainen sillä hetkellä. 90-luvun pankkikriisi johti siihen, että vakavarainen PVO fuusioi ja osti teollisuuden voima-assetteja sekä myös koko Nokia Oy:n voimalaitokset ja voimalaitososuudet konserniin. Näiden jälkeen myös TVO-omistus siirtyi yli 50&nbsp;% PVO:lle. PVO:n puitteissa investoitiin sitten useisiin teollisuuden ja kaupunkien biopolttoainelaitoksiin. Laitokset muodostivat aina oman tytärsyhtiön. TVO:n osalta tehtiin mittavat tehonkorotukset ja modernisoinnit. Isohaaraan rakennettiin toinen yksikkö ja sekä Melo että Iijoen voimalaitosten modernisoinnit käynnistettiin. 1990-luvun lopulla käynnistettiin oma tuulivoimaohjelma ja rakennettiin Suomen ensimmäiset isommat tuulivoimalaitokset ja near-shore-laitokset. PVO oli teollisuuden energiatuottaja, ja Rajala oli lähellä teollisuusjohtajia.

2000-luvun alussa käynnistettiin uuden ydinvoimalaitoksen valmistelu kolmannen kerran. Ensimmäinen epäonnistui Tšernobylin onnettomuuden vuoksi ja toinen eduskunnan kielteisen päätöksen vuoksi. Kolmas kerta tuotti tuloksen poliittisesti 2002. Sitä edelsi ns. risupaketti ja tuulivoiman rakentamisen käynnistys. OL3-projektin toteutus hallitsi yhtiön toimintaa pitkään. 

Sähkömarkkinat avattiin 90-luvun alussa. Suomen valtion tavoitteena oli yhdistää PVO:n ja IVO:n kantaverkot yhdeksi kantaverkoksi. Se toteutui 1996, ja syntyi Fingrid Oy, jonka hallituksessa Timo oli Pj tai Vpj eläkkeelle siirtymiseensä asti syksy 2010. Yhtiö toi sähköä Venäjältä aina vuoteen 2004 asti ja oli toteuttamassa Estlink 1 -yhteyttä Viroon. PVO ja Eesti Energia olivat pääroolissa. Rajala sai Viron presidentin Terra Maarian ristin ja myös Suomen Valkoisen Ruusun ritarikunnan Komentajamerkin. 

Rajala jäi eläkkeelle PVO:sta syksyllä 2010 palveltuaan yhtiötä noin kolmekymmentä vuotta ja jälkeenpäin syntynyttä konsernia 35 vuotta. Rajala on jatkanut oman yhtiönsä Rajalimes Oy kauttaa työskentelyä. Hän on ollut puheenjohtaja monissa hallituksissa mm. Estlink As, Elenia Oy, Flexens Oy, Finnuclear Oy ja Ry, Epse Oy, WestWind Oy ja ollut jäsenenä mm. Savon Voima Oy:ssä, Ilmatar Oy:ssä sekä useassa järjestössä.

## Lähteet